ΠΡΩΤΟΔΙΚΕΙΟ ΓΙΑΝΝΙΤΣΩΝ

ΠΡΑΞΗ

**Αριθμός 73/2023**

ΤΗΣ ΔΙΕΥΘΥΝΟΥΣΑΣ ΤΟ ΠΡΩΤΟΔΙΚΕΙΟ ΓΙΑΝΝΙΤΣΩΝ

Αφού έλαβε υπόψη:

1. Τις διατάξεις του άρθρου 17 παρ. 7 περ. αδ' υποπερ. γ' του Κώδικα Οργανισμού Δικαστηρίων και κατάστασης δικαστικών λειτουργών, με τις οποίες καθιερώνεται τεκμήριο αρμοδιότητας των Διευθυνόντων τα Πρωτοδικεία.
2. Τη με αριθ. πρωτ. 22079οικ /02.5.2023 εγκύκλιο του Υπουργείου Δικαιοσύνης, Διαφάνειας και Ανθρωπίνων Δικαιωμάτων, με την οποία κρίνεται ότι ενόψει της διενέργειας των βουλευτικών εκλογών στις 21 Μαΐου 2023, επιβάλλεται να ανασταλούν οι εργασίες των δικαστηρίων της Χώρας από την 17η Μαΐου 2023 έως και την 24η Μαΐου 2023, με τις ποινικές δίκες, που θα αρχίσουν στο ακροατήριο πριν από την 17η Μαΐου 2023 και δεν περατωθούν την ίδια ημέρα, να συνεχίζονται μετά την 24η Μαΐου 2023.
3. Τις υπηρεσιακές ανάγκες, ως και την εύρυθμη λειτουργία των υπηρεσιών του Πρωτοδικείου .

Κατά το χρονικό διάστημα από την 17η Μαΐου 2023 έως και την 24η Μαΐου 2023:

1)Οι προσδιορισμένες υποθέσεις διαδικασίας ασφαλιστικών μέτρων, τακτικής-ειδικών διαδικασιών και εκούσιας δικαιοδοσίας της δικασίμου της 23ης Μαΐου 2023, των οποίων η συζήτηση πρόκειται να ματαιωθεί λόγω των βουλευτικών εκλογών, θα επανέρθουν προς συζήτηση με πρωτοβουλία των ενδιαφερόμενων διαδίκων και κατόπιν κατάθεσης κλήσης εκ μέρους τους.

2)Οι προσωρινές διαταγές θα εκδικάζονται κανονικά και ο/η Πρόεδρος του Δικαστηρίου δύναται να προσδιορίζει τις αιτήσεις χορηγήσεως προσωρινής διαταγής, καθώς και τις αιτήσεις ασφαλιστικών μέτρων, για τις οποίες υπάρχει νόμιμη προθεσμία για την έκδοση απόφασης, εντός του ως άνω χρονικού διαστήματος. Αναφορικά με τη λειτουργία της Γραμματείας του Πρωτοδικείου και με δεδομένη την απασχόληση του συνόλου των δικαστικών υπαλλήλων ως δικαστικών αντιπροσώπων ή/και ως μελών των εκλογικών συνεργείων, κατά τα ίδια ως άνω χρονικά διαστήματα που αφορά η αναστολή: α) το Πολιτικό Τμήμα Πολυμελούς και Μονομελούς θα παραλαμβάνει κανονικά δικόγραφα προτάσεων και προσθήκης-αντίκρουσης, των οποίων η προθεσμία κατάθεσης (τακτικής διαδικασίας ν. 4335/2015) λήγει εντός του χρονικού διαστήματος της αναστολής, 2) οι Γραμματείς έδρας πολιτικών υποθέσεων θα παραλαμβάνουν κανονικά τα προς κατάθεση δικόγραφα προσθήκης-αντίκρουσης για όσες υποθέσεις συζητηθούν έως και 16-5-2023, 3) κατάθεση εισαγωγικών δικογράφων (και διαταγών πληρωμής) στο χρονικό διάστημα της αναστολής θα γίνεται μόνο σε περίπτωση παραγραφής και κατόπιν εγκρίσεως του Προέδρου Υπηρεσίας , 4) θα γίνεται δεκτή η κατάθεση αποκλειστικά και μόνο ένδικων μέσων, των οποίων η καταληκτική προθεσμία εντοπίζεται εντός του διαστήματος αναστολής, 5) τα προβλεπόμενα από τον Κανονισμό του Δικαστηρίου πιστοποιητικά δεν θα εκδίδονται κατά το χρονικό διάστημα από 19-05-2023 έως και 24-05-2023.

Γιαννιτσά, 09 Μαΐου 2023

Νακοπούλου Στέλλα

Πρόεδρος Πρωτοδικών